На основание член 123 точка 3 от Конституцията на Република Сърбия и във връзка с член 119 от Закона за националните съвети на национланите малцинства („Служебен вестник на РС“ бр. 72/09, 20/14 – УС и 55/14)

Правителството прие

**ПОСТАНОВЛЕНИЕ**

**ЗА ПРОЦЕДУРАТА ЗА ОТПУСКАНЕ НА СРЕДСТВА ОТ БЮДЖЕТНИЯ ФОНД ЗА НАЦИОНАЛНИТЕ МАЛЦИНСТВА**

Член 1

С това постановление се регламентират критериите, условията, начинът и процедурата за отпускане на средства за програми и проекти от областта на културата, образованието, информирането и служебната употреба на езиците и писмата на националните малцинства от Бюджетния фонд за национални мацинства (по-нататък: Фонд), които се водят в отделно бюджетно перо при Министерството на държавното управление и местното самоуправление (по-нататък: Министерство).

Фондът по алинея 1 на този член може да се финансира и от дарения.

Член 2

Средствата от Фонда се отпускат за програми и проекти от областта на културата, образованието, информирането и употребата на езиците и писмата на националните малцинства според Програма, която приема министърът в началото на календарната година за годината, в която средствата по член 1 на това постановление се разпределят по предложение на Съвета за националните малцинства.

Предложението на Съвета за националните малцинства по алинея 1 на този член включва приоритетната област, в която се изпълняват програмите и проектите, целите, които се осъществяват, размерът на средствата и периодът, за който същите се отпускат.

Министерството е отговорно за осъществяването на Програмата по алинея 1 на този член.

Член 3

Средствата по член 1 на това постановление се отпускат въз основа на публичен конкурс (по-нататък: конкурс), обявен от Министерството и обнародван на официалните интернет страници на Министерството, Канцеларията за правата на човека и малцинствата, Канцеларията за сътрудничество с гражданското общество и Портала на е-управление.

Обявата за конкурса включва: цели на програмите и проектите, област, за която се обявява конкурсът (култура, образование, информиране и служебна употреба на езиците и писмата на националните малцинства); размер на средствата, които се разпределят; срок за подаване на заявления за конкурса; условия за подаване на заявления, основни и допълнителни критерии, както и други данни от значение за провеждането на конкурса.

Комисия определя специфичните цели на програмите и проектите, за които се обявява конкурсът, както и основните и допълнителни критерии по алинея 2 на този член за избор на програми и проекти, които са специфични за дадена област, след предварително допитване до националните съвети на националните малцинства.

Член 4

Право на участие в конкурса имат институции, сдружения, фондации, стопански дружества и други организации, основатели на които са националните съвети на националните малцинства и регистрирани организации на гражданското общество със седалище в територията на Република Сърбия, ако техните цели, според статутните им разпооредби, се осъществяват в областта на защитата и подобряването на правата и положението на членовете на националните малцинства, както и ктитори, фондации и конференции на университети и академии за специализирано образование (по-нататък: участник в конкурса).

Член 5

Процедурата за отпускане на средствата по реда на член 1 на това постановление се провежда от конкурсна комисия (по-нататък: Комисия).

За членове на Комисията задължително се назначават представители на министерството, в чиято компетентност са програмите и проектите, които се разглеждат от Комисията въз основа на конкурса, както и представители на Министерството на държавното управление и местното самоуправление и Канцеларията за правата на човека и малцинствата.

Ръководителят на компетентния орган за областта, за която се обявява конкурса може да предложи представител на професионалната общност за член на Комисията.

Министърът на държавното управление и местното самоуправление (по-нататък: министър) издава инструкция за начина, по който се определя съставът и броят на членовете на Комисията, както и по други въпроси от значение за работата на Комисията.

Комисията се образува с решение на министъра в съответствие с приоритетната област на финансиране, която е определена с Програмата по член 2 на това постановление.

Комисията приема правилник за работа.

Комисията получава административно-техническа подкрепа от Министерството и Канцеларията за правата на човека и малцинствата.

Член 6

Участието в конкурса се заявява в Министерството в срок от най-малко 30 дни от датата на публикуване на конкурса чрез подаване на попълнен формуляр на заявлението, който е съставна част на конкурсната документация.

Формулярът на заявлението се определя от Министерството, което го обнародва на своята официална интернет страница, както и на официалните уеб страници на Канцеларията за правата на човека и националните малцинства, Канцеларията за сътрудничество с гражданското общество и Портала на е-управление.

Формулярът на заявлението съдържа: общи данни за подателя на програмата и проекта; данни за представителя на подателя на програмата и проекта; данни за капацитета на управление и изпълнение на програмата и проекта, включително доказани резултати от миналото; описание на програмата и проекта; данни за необходимите финансови средства за изпълнение на предложената програма и проект, и писмено и таблично описание на бюджета на програмата и проекта, както и други релевантни данни като гаранция, че поставените цели ще бъдат постигнати.

Член 7

Изборът на програмите и проектите, които ще се финансират със средства от Фонда се извършва въз основа на следните критерии: в каква степен описаната програма и проект съответства на целите на включените в конкусрната процедура програми и проекти, срок на изпълнение, възможност за по-нататъшно развитие и устойчивост на програмата и проекта, степен, до която програмата и проектът достигат до целевата група; в каква степен капацитетът на организацията позволява осъществяване на целите и реален ли е предложеният бюджет на програмата и проекта.

Член 8

Комисията разглежда подадените в срока конкурсни заявления и приложената документация; проверява дали са изпълнени формалните условия на конкурса и оценява и рангира заявените програми и проекти.

Комисията няма да разглежда закъснели и неправилно попълнени заявления; заявления с непълна документация; заявления, които не са подадени чрез попълване на предвидения формуляр и заявления, които не могат да бъдат оценени в съответствие със зададените критерии; заявления на податели, нямащи право на участие в конкурса; заявления, които не са подадени от упълномощени лица и заявления, съдържащи проекти и програми, които не са в съответствие с предназначението на определените с това постановление средства.

Член 9

Комисията съставя ранглиста на заявените програми и проекти в срок, който не може да бъде по-дълъг от 60 дни след изтичането на срока за подаване на заявления.

Ранглистата по алинея 1 на този член се публикува на официалната уеб страница на Министерството, Канцеларията за правата на човека и малцинствата, Канцеларията за сътрудничество с гражданското общество и Портала на е-управление.

Участниците в конкурса имат право да се запознаят с подадените заявления и приложената документация, както и право на възражение в срок от три дни след публикуването на ранглистата по алинея 1 на този член.

Комисията решава по възражението в срок от 15 дни от датата на подаването му.

Решението за отпускане на средства от Фонда взема министърът въз основа на ранглистата по алинея 1 на този член в срок от 30 дни от датата, на която е съставена ранглистата.

Член 10

Средствата, които в съответствие с това постановление се отпуснат за реализация на програма и проект са средства по предназначение и могат да се използват само за изпълнението на конкретна програма и проект и в съответствие с договора, който се сключва между Министерството и ползвателя на средствата.

С договора се уреждат взаимните права, задължения и отговорности на страните по договора.

Член 11

Ползвателят на средствата се задължава да представя в Министерството описателен и финансов отчет за изпълнението на програмата и проекта с доказателства за целенасочено изразходване на средствата (по-нататък: отчет).

Отчетът се представя на всеки три месеца, както и след реализацията на програмата и проекта.

Ползвателят на средствата се задължава да посочи по подходящ начин, че във финансирането или съфинансирането на реализираната програма и проект е участвало Министерството.

Член 12

Министерствотио следи начина на изразходване на средствата, както и изпълнението на целите, заради които са отпуснати средствата въз основа на отчета по член 11 на това постановление.

За да може да следи изпълнението на целите по алинея 1 на този член, Министерството задължително търси мнение от министерството, в чиято компетентност е областта на програмата и проекта, за който се дава отчет.

Ползвателят на средствата е длъжен във всеки момент да създаде възможност на Министерството да контролира изпълнението на програмата и проекта и да се запознае с необходимата документация. Когато иска мнение от компетентното министерство, Министерството при необходимост създава възможност на това министерство да се запознае с документацията.

Ако ползвателят на средствата не създаде възможност за контрол над изпълнението на програмата и проекта или по време на контрола се установи нецелево изразходване на средствата, Министерството ще прекрати договора, а ползвателят на средствата се задължава да върне изплатените средства и начислената лихва.

Член 13

Ползвателят на средствата, за който се установи, че средствата не е използвал целенасочено, губи правото да участва в бъдещите конкурси за получаване на средства от Фонда.

Член 14

Това постановление влиза в сила на осмия ден от датата на публикуването му в „Служебен вестник на Република Сърбия“.

**П Р А В И Т Е Л С Т В О**

05 Номер:

В Белград, 2016 година

ПРЕДСЕДАТЕЛ